****

**ამბროლაურის მუნიციპალიტეტის საკრებულოს**

**გ ა ნ კ ა რ გ უ ლ ე ბ ა N51**

2024 წლის 03 ივლისი

ქ. ამბროლაური

**ქ. ამბროლაურში მახალდიანის ქუჩაზე მდებარე ახლად რეაბილიტირებულ ბულვარის არასასოფლო-სამეურნეო დანიშნულების მიწის ნაკვეთიდან (ს/კ 86.19.21.306-ის) 86 კვ.მ. ფართის პირდაპირი განკარგვის წესით, სარგებლობის უფლებით, სასყიდლიანი იჯარის ფორმით გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ**

საქართველოს ორგანული კანონის „ადგილობრივი თვითმმართველობის კოდექსი“-ს 61-ე მუხლის მე-2 პუნქტის, 122-ე მუხლის პირველი პუნქტის „დ“ ქვეპუნქტის, საქართველოს მთავრობის 2014 წლის 08 დეკემბრის N669 დადგენილებით დამტკიცებული „მუნიციპალიტეტის ქონების პრივატიზების, სარგებლობისა და მართვის უფლებებით გადაცემის, საპრივატიზებო საფასურის, საწყისი საპრივატიზებო საფასურის, ქირის საფასურის, ქირის საწყისი საფასურის განსაზღვრის და ანგარიშსწორების წესების“ 22-ე მუხლის მე-2 პუნქტისა და 36-ე მუხლის მე-2 პუნქტის შესაბამისად ამბროლაურის მუნიციპალიტეტის საკრებულომ

**გ ა დ ა წ ყ ვ ი ტ ა :**

1. მიეცეს თანხმობა ამბროლაურის მუნიციპალიტეტის მერს პირდაპირი განკარგვის წესით, სარგებლობის უფლებით სასყიდლიანი იჯარის ფორმით, ხუთი წლის ვადით გადასცეს მოქალაქე საბა გეგეშიძეს (პ/ნ 04001013994) ქ. ამბროლაურში მახალდიანის ქუჩაზე მდებარე ახლად რეაბილიტირებულ ბულვარის არასასოფლო-სამეურნეო დანიშნულების მიწის ნაკვეთიდან (ს/კ 86.19.21.306-ის) 86 კვ.მ ფართი, შემდგომში რაჭული ენდემური ჯიშის ხორბლისგან დამზადებული პურის სახეობების, რაჭული სამზარეულოსა და ღვინის პროდუქტის პოპულარიზაციის მიზნით.

2. წლიური საიჯარო ქირის საფასური განისაზღვროს - 645 (ექვსას სამოცდახუთი) ლარი.

3. განკარგულება შეიძლება გასაჩივრდეს ძალაში შესვლიდან ერთი თვის ვადაში ამბროლაურის რაიონულ სასამართლოში (მისამართი: ქ. ამბროლაური, კოსტავას ქუჩა N13).

4. განკარგულება ძალაში შევიდეს მიღებისთანავე.

**საკრებულოს თავმჯდომარე: ასლან საგანელიძე**